รัฐบาลไทย-ข่าวทำเนียบรัฐบาล-จ.หนองคาย ขับเคลื่อนมาตรการ "ป้องกันก่อนเกิดภัย" ตามนโยบายกระทรวงมหาดไทย จัดกิจกรรม Kick off รณรงค์ "ทางม้าลายปลอดภัย วินัยดี" และรณรงค์สวมหมวกนิรภัย 100% มุ่งเน้นปลูกฝังจิตสำนึก
วันอาทิตย์ที่ 23 กรกฎาคม 2566
23/07/2566
จ.หนองคาย ขับเคลื่อนมาตรการ "ป้องกันก่อนเกิดภัย" ตามนโยบายกระทรวงมหาดไทย จัดกิจกรรม Kick off รณรงค์ "ทางม้าลายปลอดภัย วินัยดี" และรณรงค์สวมหมวกนิรภัย 100% มุ่งเน้นปลูกฝังจิตสํานึก
จ.หนองคาย ขับเคลื่อนมาตรการ "ป้องกันก่อนเกิดภัย" ตามนโยบายกระทรวงมหาดไทย จัดกิจกรรม Kick off รณรงค์ "ทางม้าลายปลอดภัย วินัยดี" และรณรงค์สวมหมวกนิรภัย 100% มุ่งเน้นปลูกฝังจิตสํานึกความเป็นพลเมืองผู้ปฏิบัติตามกฎหมายจราจร เพื่อเป็นเมืองแห่งความปลอดภัย
จังหวัดหนองคาย ขับเคลื่อนมาตรการ "ป้องกันก่อนเกิดภัย" ตามนโยบายกระทรวงมหาดไทย จัดกิจกรรม Kick off รณรงค์ "ทางม้าลายปลอดภัย วินัยดี" และรณรงค์สวมหมวกนิรภัย 100% มุ่งเน้นปลูกฝังจิตสํานึกความเป็นพลเมืองผู้ปฏิบัติตามกฎหมายจราจร เพื่อเมืองหนองคายเป็นเมืองแห่งความปลอดภัยอย่างยั่งยืน
วันนี้ (23 ก.ค. 66) นายราชันย์ ซุ้นหั้ว ผู้ว่าราชการจังหวัดหนองคาย เปิดเผยว่า ในการประชุมติดตามการขับเคลื่อนงานตามภารกิจสําคัญของกระทรวงมหาดไทย ผู้ว่าราชการจังหวัด และหัวหน้าส่วนราชการสังกัดกระทรวงมหาดไทยในพื้นที่จังหวัด ได้มีการเน้นย้ําถึงบทบาทของผู้ว่าราชการจังหวัดในฐานะผู้นําการบูรณาการส่วนราชการในพื้นที่จังหวัด และติดตามการขับเคลื่อนงานของนายอําเภอในฐานะผู้นําการบูรณาการในพื้นที่อําเภอ พร้อมทั้งหยิบยกประเด็นที่เกี่ยวข้องกับมาตรการป้องกันสาธารณภัยต่าง ๆ ก่อนเกิดภัย เพราะผู้ว่าราชการจังหวัดทําหน้าที่ผู้อํานวยการจังหวัดของกองอํานวยการป้องกันและบรรเทาสาธารณภัยจังหวัด ที่มีหน้าที่ไม่เพียงแต่จะปฏิบัติงานเมื่อเกิดภัย แต่ต้องหมั่นพูดคุย ปรึกษาหารือ ร่วมกับคณะกรรมการซึ่งประกอบด้วยภาคีเครือข่ายทั้ง 7 ภาคี ในการกําหนดแผนบริหารจัดการสาธารณภัยที่ต้องให้ความสําคัญกับ "มาตรป้องกัน" โดยเฉพาะอย่างยิ่ง การสร้างความรับรู้เข้าใจ ความตระหนักรู้ และความร่วมมือของพี่น้องประชาชนในการรู้เท่าทันเหตุ เพื่อป้องกันไม่ให้เกิดเหตุขึ้น อันจะนํามาซึ่งความเสียหายที่ร้ายแรงที่อาจส่งผลกระทบต่อชีวิตและทรัพย์สินของประชาชน
"จังหวัดหนองคาย ได้นําแนวนโยบายดังกล่าวมาบูรณาการร่วมกับภาคีเครือข่ายในการ "ป้องกันก่อนเกิดภัย" ซึ่งได้หยิบยกประเด็น "การป้องกันอุบัติเหตุบนท้องถนน" ที่ส่วนใหญ่ล้วนเกิดจากพฤติกรรมการใช้รถใช้ถนนของพี่น้องประชาชน และมักจะเกิดบริเวณถนนเส้นในเขตเมือง หรือเขตชุมชน รวมไปถึงบริเวณทางม้าลาย ที่ต้องเป็นพื้นที่ที่ปลอดภัย และในด้านยานพาหนะที่เกิดอุบัติเหตุมากที่สุด คือ รถจักรยานยนต์ ดังนั้น จังหวัดหนองคายจึงได้จัดกิจกรรม Kick off ทางม้าลายปลอดภัย วินัยดี เพื่อลดอุบัติเหตุบริเวณทางข้ามจังหวัดหนองคาย และกิจกรรมรณรงค์สวมหมวกนิรภัย 100% จังหวัดหนองคาย ณ บริเวณทางข้าม หน้าโรงเรียนคุยนางขาว ตําบลหนองกอมเกาะ อําเภอเมืองหนองคาย โดยมีคณะกรรมการศูนย์อํานวยการความปลอดภัยทางถนนจังหวัดหนองคายและภาคีเครือข่ายที่เกี่ยวข้อง ได้แก่ สํานักงานป้องกันและบรรเทาสาธารณภัยจังหวัดหนองคาย กองบังคับการตํารวจภูธรจังหวัดหนองคาย สํานักงานสาธารณสุขจังหวัดหนองคาย แขวงทางหลวงหนองคาย สํานักงานประชาสัมพันธ์จังหวัดหนองคาย องค์การบริหารส่วนจังหวัดหนองคาย บริษัทกลางคุ้มครองผู้ประสบภัยจากรถ จํากัด สาขาจังหวัดหนองคาย ศปถ.อําเภอ ประชาชนจิตอาสา องค์กรปกครองส่วนท้องถิ่น ผู้นําชุมชน และนักเรียน เข้าร่วมกิจกรรม" นายราชันย์ฯ กล่าว
นายราชันย์ ซุ้นหั้ว ผู้ว่าราชการจังหวัดหนองคาย ได้กล่าวอีกว่า สําหรับกิจกรรมรณรงค์ป้องกันและลดอุบัติเหตุฯ ในครั้งนี้ ได้มีการมอบหมวกนิรภัยให้กับประชาชนในพื้นที่ จํานวน 40 ใบ การทาสีขอบทางเท้าและทาสีทางข้ามทางม้าลาย การรณรงค์ให้ความรู้เพื่อป้องกันและลดอุบัติเหตุทางถนน การรณรงค์สวมหมากนิรภัย 100% ทั้งผู้ขับขี่และผู้ซ้อนท้ายรถจักรยานยนต์ เพื่อลดความรุนแรงจากการเกิดอุบัติเหตุ และการแจกแผ่นพับ พูดคุยแนะนําให้ความรู้เรื่องการขับขี่ที่ปลอดภัย โดยทุกหน่วยงานต่างมาร่วมแรงแข็งขันด้วยความตั้งใจ ด้วยการมุ่งเป้าหมายเดียวกัน คือ การส่งเสริมความร่วมมือให้หน่วยงานภาครัฐ ภาคเอกชน และประชาชน เห็นความสําคัญของอุบัติเหตุบริเวณทางข้าม ทางร่วม ทางแยก ในการสร้างจิตสํานึกให้ผู้ขับขี่ และตระหนักถึงความสูญเสียที่อาจจะเกิดขึ้นจากการขับรถที่ไม่มีวินัยและไม่ปฏิบัติตามกฎจราจร
"จังหวัดหนองคายจะได้จัดกิจกรรมรณรงค์เช่นนี้อย่างต่อเนื่องทั้งในพื้นที่อําเภอเมืองหนองคายและทุกอําเภอของจังหวัดหนองคาย โดยมุ่งเน้นการสร้างการรับรู้ความเข้าใจให้เข้าถึงเด็ก เยาวชน นักเรียน นักศึกษา ที่ถือเป็นบุคคลที่กําลังเติบโตเป็นพลเมืองที่ดีของประเทศชาติที่ต้องปฏิบัติตนตามกฎหมาย ซึ่งกฎหมายจราจรนั้นถือเป็นกฎหมายพื้นฐานของประชาชนที่หากเราได้ถ่ายทอดปลูกฝัง ยกตัวอย่างผลร้ายที่จะเกิดจากการไม่ปฏิบัติตามให้กับคนรุ่นใหม่ ก็จะทําให้สังคมไทยในปัจจุบันและในอนาคต เป็นสังคมแห่งความสุข ความเอื้อเฟื้อเผื่อแผ่แบ่งปัน คนใช้รถใช้ถนนด้วยความระมัดระวัง ไม่ฝ่าฝืนกฎหมาย มีน้ําใจไมตรี ให้ทางกับคนข้าม ขับรถตามเครื่องหมายจราจร ฯลฯ อันจะยังผลให้บ้านเมืองหนองคาย และประเทศไทย เป็นบ้านเมืองแห่งความปลอดภัยอย่างยั่งยืนตลอดไป" นายราชันย์ฯ กล่าวในช่วงท้าย